Vorm 4

## PRAKTIKALEPING

Valga *(kuupäev)*

Käesolev leping on sõlmitud Valgamaa Kutseõppekeskuse (edaspidi “Kool”) (*praktika korraldaja nimi*) isikus ühelt poolt ja *(ettevõtte juriidiline nimi)* (edaspidi “Ettevõte”) *(esindaja nimi)* isikus teiselt poolt ning Kooli *(eriala nimetus)* eriala õpilase *(õpilase nimi)* (edaspidi “Praktikant”) vahel alljärgnevas:

**I. LEPINGU OBJEKT**

1.1 Praktika eesmärk

1.1.1 Praktikandi õppetöös omandanud teoreetiliste teadmiste rakendamine praktikas erialase individuaalse ja meeskonnatöö kaudu Ettevõttes;

1.1.2 Praktikandi kui spetsialisti ettevalmistuse taseme kontrollimine ja hindamine Ettevõtte poolt;

1.1.3 Ülalmainitud eriala õpetamise tõhustamine läbi Ettevõtte ja Kooli koostöö.

1.2 Lepingu kehtivus

1.2.1 Praktika kestab (*ajavahemiku alguse ja lõpu kuupäevad*); (*maht … / …EKAP*).

1.2.2 Käesolev leping jõustub selle allkirjastamise momendist ja kehtib kuni punktis 1.2.1. näidatud praktika aja lõppemiseni;

1.2.3 Osapooltel on õigus käesolev leping 5-päevase etteteatamise ajaga ühepoolselt lõpetada, kui mõni osapooltest kahjustab oma tegevusega teise huvisid või ei täida käesoleva lepinguga võetud kohustusi;

1.2.4 Käesolev leping on koostatud kolmes eksemplaris, üks eksemplar igale lepingu osalisele.

**II. LEPINGU TINGIMUSED**

2.1 Kool

2.1.1 Tagab Praktikandi erialase ettevalmistuse omandataval erialal ja tööohutusalase ettevalmistuse vastavalt õppekavale;

2.1.2 Informeerib Ettevõtet Praktikandi ettevalmistuse tasemest (õpilase läbitud mooduli maht: <https://www.vkok.ee>) ja koostab praktikajuhendi, <https://www.vkok.ee> );

2.1.3 Määrab Koolipoolse praktikajuhendaja, kelleks on (*ametinimetus, nimi*), kontaktandmed: tel……………., *e-post* ………….

2.2 Ettevõte

2.2.1 Võimaldab Praktikandil sooritada õppepraktika ajavahemikul (*ajavahemiku alguse ja lõpu kuupäevad*)

2.2.2 Kindlustab Praktikandi praktikale vormistamise vastavalt EV õigusaktidele ja Ettevõtte töökorralduse reeglitele;

2.2.3 Kindlustab Praktikandi tööohutusalase juhendamise vastavalt kehtivatele õigusaktidele ja tutvustab Praktikandile Ettevõtte töökorralduse reegleid;

2.2.4 Kindlustab Praktikandile ohutud töötingimused ja selgitab talle tema töö võimalikke ohtusid;

2.2.5 Kindlustab õppepraktika läbiviimiseks töökohad, mis võimaldavad õppekavaga kehtestatud eesmärkide ja ülesannete täitmist;

2.2.6 Väljastab Praktikandile vajalikud isikukaitse- ja töövahendid ning tutvustab nende kasutamis- ja hoiutingimusi;

2.2.7 Võimaldab Praktikandil tutvuda Ettevõtte tegevusega õpitava eriala raames ning täiendada oma erialaseid teadmisi ja oskusi;

2.2.8 Määrab Ettevõttepoolse praktikajuhendaja, kelleks on (*ametinimetus, nimi*), kontaktandmed: *tel*……………., *e-post* ………….; Praktikajuhendaja annab

Praktikandile tööülesanded, kontrollib nende täitmist ja annab sooritusele igapäevaselt hinnangu ning abistab Praktikanti vajaliku info kogumisel;

2.2.9 Annab praktika lõpus Praktikandi töö kohta hinnangu.

2.2.10 Võimaldab Kooli poolsel praktikajuhendajal kontrollida praktika käiku;

2.2.11 Võimaluse korral tasustab Praktikandi tööd.

2.3 Praktikant

2.3.1 Ilmub praktika alguse ajaks praktikakohta *(ettevõtte nimetus)*, mis asub *(ettevõtte aadress - võib erineda juriidilisest aadressist )*;

2.3.2 Kohustub sooritama õppepraktika võimalikult erinevates praktikabaasides; 2.3.3 Täidab kohusetundlikult ja korrektselt Ettevõttepoolse juhendaja, samuti teiste tööd juhendama volitatud isikute seaduspäraseid korraldusi;

2.3.4 Informeerib koheselt Ettevõtet praktikale mitteilmumisest ja selle põhjustest;

2.3.5 Kohustub hoiduma tegudest, mis kahjustavad Ettevõtte vara ja vastutab oma tegevuse tulemuste eest;

2.3.6 Täidab Ettevõttes kehtivaid töökorraldusreegleid;

2.3.7 Ei kasuta Ettevõtte vara ja infot eesmärkidel, mis ei ole kooskõlas Ettevõtte tegevuse või praktika eesmärkidega;

2.3.8 Hoiab talle praktika käigus teatavaks saanud Ettevõtte äri- ja ametisaladusi ning head mainet;

2.3.9 Tagastab peale praktika lõppemist Ettevõtte poolt tema kasutusse antud isikukaitse- ja töövahendid ning muud materiaalsed väärtused või hüvitab nende maksumuse mittetagastamise või tahtliku rikkumise korral. 2.4 Muud tingimused

Võimalikud erimeelsused Kooli, Ettevõtte ja Praktikandi vahel praktika sooritamise küsimustes lahendavad osapooled läbirääkimiste käigus.

 **III OSAPOOLTE ANDMED**

|  |  |  |
| --- | --- | --- |
| KKool:  |  Ettevõte:  | Õpilane:  |
| Valgamaa Kutseõppekeskus  |  *Ettevõtte nimetus*  |  *Õpilase nimi*  |
| Loode 3 68206 Valga  | *Ettevõtte aadress*  | *Õpilase aadress*  |
| Tel:  | Tel:  | Tel:  |
| E-mail:  | E-mail:  | E-mail:  |
| eesnimi.perenimi@vkok.ee Allkirjad:  |   |   |
| *Kooli esindaja nimi* *Ametinimetus*  | *Ettevõtte esindaja nimi* *Ametinimetus*  | *Õpilase nimi*  |